b'\n_START_ARTICLE_\nColine Mattel\n_START_SECTION_\nCelinski pokal, 2007-12\n_START_PARAGRAPH_\nNa tekmah kontinentalnega pokala je prvi\xc4\x8d nastopila v starosti komaj 12 let 17. februarja 2007 v nem\xc5\xa1kem Schonachu in zasedla 37. mesto. Leto in pol kasneje, 26. septembra 2008 je v Oberstdorfu prvi\xc4\x8d priskakala do to\xc4\x8dk, ko je bila \xc5\xa1estnajsta. V sezoni 2008-09 je redno zasedala mesta, ki prina\xc5\xa1ajo to\xc4\x8dke tega tedaj najmo\xc4\x8dnej\xc5\xa1ega \xc5\xbeenskega skakalnega tekmovanja. Na koncu sezone je pristala na 26. mestu za 133 osvojenih to\xc4\x8dk kot najbolj\xc5\xa1a Francozinja.\n_START_SECTION_\nBron na mladinskem SP 2009\n_START_PARAGRAPH_\n6. februarja 2009 je na Mladinskem svetovnem prvenstvu, ki je bilo organizirano v slova\xc5\xa1kem Strbskemu Plesoju zasedla tretje mesto in osvojila bronasto medaljo._NEWLINE_V naslednji sezoni, 2009-10, je pri starosti 15 let rezultatsko \xc5\xa1e nekoliko napredovala in tudi pri\xc5\xa1la do prve uvrstitve na oder za zmagovalke. To je bilo 23. januarja 2010, ko je na tekmi v Schoenwald-Schonachu zasedla drugo mesto. Na koncu je v skupni razvrstitvi bila uvr\xc5\xa1\xc4\x8dena na 14. mesto z 314 to\xc4\x8dkami.\n_START_SECTION_\nSrebro na mladinskem SP 2010\n_START_PARAGRAPH_\nKonec januarja 2010 je nastopila na mladinskem svetovnem prvenstvu, ki je bilo v nem\xc5\xa1kem Hinterzartnu. Tam je zasedla drugo mesto in s tem osvojila srebrno medaljo._NEWLINE_V sezoni 2010-11 je napredovala vse do najbolj\xc5\xa1ih skakalk na svetu. Tako je priskakala do svoje prve zmage, ki jo je dosegla 18. decembra 2010 na tekmi v norve\xc5\xa1kem Notodnu. Skupaj je dosegla \xc5\xa1est zmag in \xc5\xa1e deset drugih mest ter v se\xc5\xa1tevku sezone zaostala le za zmagovalko Danielo Iraschko. Skupaj je osvojila to\xc4\x8dno 1100 to\xc4\x8dk.\n_START_SECTION_\nSvetovni pokal, 2012-16\n_START_PARAGRAPH_\nColine je nastopila tudi na prvi organizirani tekmi svetovnega pokala za \xc5\xbeenske. To je bilo 3. decembra 2011 v norve\xc5\xa1kem Lillehammerju in tam zasedla drugo mesto. V zgodovinski prvi \xc5\xbeenski sezoni je nato dosegala zelo spremenljive rezultate. Nekajkrat je bila uvr\xc5\xa1\xc4\x8dena med najbolj\xc5\xa1ih deset, drugi\xc4\x8d pa kon\xc4\x8dala na repu trideseterice. Tako je v skupnem se\xc5\xa1tevku kon\xc4\x8dala na 10. mestu z 328 osvojenimi to\xc4\x8dkami._NEWLINE_V drugi sezoni \xc5\xbeenske elite, 2012-13, je bila najbolj\xc5\xa1a v prvem, petletnem obdobju tekmovanja. Tedaj je dosegla tudi svoji edini zmagi. Prvo je zabele\xc5\xbeila 9. decembra 2012 v ruskem So\xc4\x8diju na olimpijski generalki, ko sta bili na prvem mestu skupaj s Danielo Iraschko. Nato je 2. februarja 2013 slavila drugi\xc4\x8d, tokrat povsem sama. To je bilo na tekmi v japonskem Saporu. Poleg zmag je dosegla \xc5\xa1e dve drugi in tri tretja mesta ter sezono zaklju\xc4\x8dila na skupnem tretjem mestu z 823 osvojenimi to\xc4\x8dkami.\n_START_SECTION_\nBronasta olimpijka 2014\n_START_PARAGRAPH_\nNastopila je tudi na prvi olimpijski \xc5\xbeenski tekmi, ki je bila 11. februarja 2014 v So\xc4\x8diju. Tam je zasedla tretje mesto in se veselila bronaste medalje.'